ไฟแนนซ์ทูเดย์
...รับรางวัลกันไม่หวาดไม่ไหว ดร.วิชิต สุรพงษ์ชัย ประธานกรรมการบริหาร ธนาคารไทยพาณิชย์ ปลื้มสุดๆ ที่ Forbes นิตยสารธุรกิจการเงินชั้นนำของสหรัฐอเมริกา จัดให้ติดอันดับ 1 ใน 2,000 กลุ่มบริษัทชั้นนำของโลก หรือ Forbes Global 2000 ประจำปี 2555 โดยได้อยู่ในอันดับที่ 662 สูงขึ้นกว่าปีก่อนที่อยู่ในอันดับ 763
23 พ.ค. 2555

...รับรางวัลกันไม่หวาดไม่ไหว ดร.วิชิต สุรพงษ์ชัย ประธานกรรมการบริหาร ธนาคารไทยพาณิชย์ ปลื้มสุดๆ ที่ Forbes นิตยสารธุรกิจการเงินชั้นนำของสหรัฐอเมริกา จัดให้ติดอันดับ 1 ใน 2,000 กลุ่มบริษัทชั้นนำของโลก หรือ Forbes Global 2000 ประจำปี 2555 โดยได้อยู่ในอันดับที่ 662 สูงขึ้นกว่าปีก่อนที่อยู่ในอันดับ 763
ที่ ดร.ตุ๋ย ปลื้มอกปลื้มใจอย่างยิ่งยวด ก็เพราะไทยพาณิชย์เป็นที่ 1 ในกลุ่มธุรกิจธนาคารพาณิชย์ของไทยที่ได้รางวัลนี้ จากบริษัทไทยทั้งหมดที่ติดอันดับ 17 ราย เป็นการตอกย้ำผลสำเร็จของความพยายามปรับตัวของธนาคารตลอดช่วงหลายปีที่ผ่านมา จนเป็นสถาบันการเงินที่ได้รับการยอมรับทั้งในระดับประเทศและระดับสากลเช่นในวันนี้
...ต้องยอมรับว่า กว่าไทยพาณิชย์จะถึงจุดนี้ ผ่านการเปลี่ยนแปลงรูปแบบองค์กรแบบยกเครื่อง ฝ่ายบริหารต้องเข้มแข็งต่อแรงต่อต้านจากทั้งภายในและแข่งขันกับภายนอก ฉะนั้น ดร.วิชิต จึงขอยกรางวัลนี้ให้กับพนักงาน ลูกค้า และทุกคนที่มีส่วนเกี่ยวข้องทำให้ธนาคาร
ช.ชดา ขอแทนพนักงานว่า คำขอบคุณนี้เปลี่ยนเป็นโบนัสดีไหม และขอแทนลูกค้าว่า เพิ่มดอกเบี้ยเงินฝากและลดดอกเบี้ยเงินกู้ได้ไหม รู้ว่ายาก แต่อยากขอ อิอิ
...อภิศักดิ์ ตันติวรวงศ์ กรรมการผู้จัดการ ธนาคารกรุงไทย ยังก้มหน้าก้มตาทำงานอย่างเต็มที่ แม้ขณะนี้เริ่มเคาต์ดาวน์ในตำแหน่งก่อนจะหมดวาระในเดือน พ.ย.นี้ ซึ่งมีการตั้งกรรมการสรรหาเอ็มดีกรุงไทยคนใหม่แล้ว ซึ่งฝุ่นตลบ มีคนอยากนั่งเก้าอี้นี้มากมายหลายคน ใครเข้ามานั่งบริหารกรุงไทยยุคนี้ หากบริหารงานไว้ตามระบบที่เสี่ยจิ๋ววางไว้ ก็ไม่ต้องกลัวจะจบชีวิตการทำงานด้วยการขึ้นโรงขึ้นศาล แต่ถ้ามัวสาละวนทำตามใบสั่งนักการเมือง ช.ชดา ขอเตือนไว้ว่าระวังจะจบไม่สวย เพราะเก้าอี้นี้มีอาถรรพ์